Morf-oaylleeaght

She studeyrys çhengoaylleeagh er troggal sthie focklyn morf-oaylleeaght ny jalloo-oaylleeaght.  Ta sleih goaill rish fockle (chammah as clitic) myr unnidyn sloo cho-oardrail, agh she baghtal dy nod oo cur ry-cheilley focklyn marish focklyn elley liorish reillyn.  Myr sampleyr, ta Gaelgeyr toiggal dy vel faggys-vooinjerys eddyr eeast, eeastyn as eeasteyr.  Ta Gaelgeyr cur enney er y vooinjerys shoh liorish y fys tostid t’oc mychione reillyn troggal focklyn ayns y Ghaelg.  Ta foddey-oayllys oc dy vel eeast da eeastyn gollrish ta banc da bancyn; eeast da eeasteyr gollrish banc da banceyr.  Ta ny reillyn shoh taishbyney kynjidyn ‘syn aght ta focklyn goll er croo magh ass unnidyn sloo, as yn aght t’ad co-obbraghey ayns glare.  Rere shen, ta morf-oaylleeaght ny vanglane çhengoaylleeagh jannoo studeyrys er kynjidyn bentyn rish croo focklyn sthie as harrish çhengaghyn, as geabbey croo reillyn son dy yannoo tuarastyl jeh fys loayreyderyn ny çhengaghyn shen.


Ronney:Çhiarrymeeaght çhengoaylleeaght
Ronney:Grammeydys